Константин Величков
XLIX. Кога внезапно…

chitanka.info

Кога внезапно в нощний час

събуден, вслушам се в вълните,

като ридаят в темнините

и пълнят ги с тъжовен глас,

неволно горките нещастни

вестяват ми се пред умът,

кои в премеждия опасни

нашли са ненадейна смърт;

и чини ми се, тям душите

по гладкий морски пущинак

отвред се сбират, под зарите

на лунния сребристи зрак,

и своя ризик жаловити

оплакват тук — на родний бряг.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.